[{"text_idx": "#000000", "text": "TEJO ricevas 25 000 eu\u0306rojn por muzikalo"}, {"text_idx": "#000001", "text": "TEJO ricevas subvencion de 25 000 eu\u0306roj por fari muzikalon en Esperanto. G\u0302i estos prezentita dum la Internacia Junulara Kongreso en Nederlando en au\u0306gusto. La muzikalo temos pri iu fikcia IJK, kaj TEJO serc\u0302as kandidatojn por la roloj."}, {"text_idx": "#000002", "text": "La preciza sumo de la subvencio estas 24 975 eu\u0306roj, kaj g\u0302i venas de Erasmus+ kadre de la programo KA152. Lau\u0306 la retejo de Erasmus+, la programo celas \u201csubteni organizojn kaj grupojn de junuloj por fari junularajn inters\u0302ang\u0302ojn, por kunigi junulojn el malsamaj landoj por inters\u0302ang\u0302i kaj lerni ekster la formala edukada sistemo.\u201d"}, {"text_idx": "#000003", "text": "La subvencio pagos la programkostojn, log\u0302adon kaj mang\u0302ojn de partoprenantoj dum la kongreso. La subvencio ankau\u0306 pagos la vojag\u0302kostojn, sed nur se oni vojag\u0302as de au\u0306 tra Hispanio, Francio, Germanio, Pollando au\u0306 Slovakio."}, {"text_idx": "#000005", "text": "TEJO anoncis ke la subvencion eblos pagi al 34 kontribuantoj, kiel aktoroj, dancantoj, scenejkonstruantoj kaj tiel plu. G\u0302i ankau\u0306 pagos por necesaj materialoj kiel kostumoj. La muzikalo okazos dum la IJK en Westelbeers, Nederlando, inter la 20-a kaj 27-a de au\u0306gusto. Lau\u0306 la anonco:"}, {"text_idx": "#000009", "text": "La muzikalo estas verkita de Huurman, Carlos Pesquera Alonso, Benjami\u0301n A\u0301lvarez kaj Lauris Lepoix. G\u0302i enhavas 16 kantojn kaj 15 scenojn, du scenojn por c\u0302iu tago de la kongreso (kaj unu por la forirtago)."}, {"text_idx": "#000011", "text": "TEJO bonvenigas kandidatojn g\u0302is la 22-a de majo."}, {"text_idx": "#000012", "text": "Alklaku por kunhavigi c\u0302e Facebook(Malfermig\u0302as en nova fenestro)Alklaku por kunhavigi per Telegramo(Malfermig\u0302as en nova fenestro)Click to share on Mastodon(Malfermig\u0302as en nova fenestro)"}, {"text_idx": "#000014", "text": "TEJO perdis subvencion de 85 000 eu\u0306roj"}, {"text_idx": "#000015", "text": "Tiaj subvencioj sonas kiel vangofrapo al euxropaj imposto-pagantoj, cxefe en la nuntempa krizo. Oni poste miras ke kreskas skeptikismo pri EU."}, {"text_idx": "#000018", "text": "La dua penso ja povus esti \u201dTiu frivolaj\u0302o kunigos dekojn da homoj el dekoj da landoj: tio estas nek pli nek malpli utila por kunigi homojn ol \u2019seriozaj\u2019 konferencaj kunsidadoj\u201d."}, {"text_idx": "#000020", "text": "Kara Jorge, Joxemari kaj Francisco, kiel komitatano de TEJO mi kore aprezas vian intereson pri la nuna agado de la juna movado. Mi donos al vi mian personan vidpunkton pri la afero.\nMi kredas, ke NRO-j devas strebi por diversigi siajn monrimedojn kaj doni specialan gravecon al financado per sendependaj, etaj kontribuoj. Tamen la realo estas (kaj jen la financa raporto liverita al la Komitato pasintmerkrede), ke TEJO nur ricevis per kotizoj (sume kontribuoj de patronoj kaj IM) 3282 eurojn dum 2021, kaj s\u0302ang\u0302i tion prenos jarojn. Do la juna movado nuntempe nepre bezonas subvenciojn por survivi kaj organizi tian eventon.\nMi kiel argentinano kaj imposto-pagantoj tute apogas subvenciojn al la kultura vivo (c\u0302u landaj, c\u0302u provincaj, c\u0302u municipaj). Kiel diras Francisco, per tia agado kunig\u0302as dekoj (mi esperas, centoj!) da homoj. Kaj iel estas investo por EU. Junuloj vizitos aliajn landojn, lernos pri arto, dum la venontaj monatoj klopode ekzercos por plifajnigi siajn prezentadojn, amikig\u0302os kun homoj el aliaj landoj (tio poste ege vers\u0302ajne malfermos akademiajn au\u0306 profesiajn pordojn)... tio ankau\u0306 estas taksinda."}, {"text_idx": "#000024", "text": "Kiel kurdlingvaj dividoj malhelpas aliron al informojRusiaj diplomatoj reagas al nova lingvoleg\u0302o en Kirgizio, revenigante kolonian pasinteconTiuj fotoj montras la historion de la \u2018rusaj dometoj\u2019 en Havano, Kubo"}]